નોટબંધી પછી કાળા નાણાંને સફેદ કરવાની એક મોટી રમત રમવામાં આવી હતી તે વાતનો ખુલાસો થયો છે. આ મામલે મળેલી માહિતી મુજબ તેમાં 13 બેંકોની પણ સામેલ છે. કેન્દ્ર સરકારે આ મામલે જાણકારી આપતા જણાવ્યું છે કે નકલી કંપનીઓ દ્વારા કાળા નાણાંને સફેદ કરવામાં આવ્યા છે. જે પછી 2 લાખની વધુ કંપનીઓ પર પ્રતિબંધ લગાવવામાં આવ્યો છે. કેટલીક કંપનીઓએ 100-100 ખાતા ખોલ્યા હતા. અને કુલ 2,09,032 કંપનીઓ પર સંદિગ્ધ કાર્યવાહીની જાણકારી મળતા તેમની પર રોક લગાવવામાં આવી હતી. આમાંથી એક કંપની પાસે લગભગ 2134 ખાતા હતા. નોટબંધી પછી આ નકલી કંપનીઓએ લગભગ 4573.87 કરોડ રૂપિયાની લેતી-દેતી કરી છે.